લખનૌ: વડા પ્રધાન નરેન્દ્ર મોદીના સંસદીય મત વિસ્તાર વારાણસીને ભડકે બાળવાની સાજિશ જારી છે. વારાણસીમાં હૈદરાબાદ બ્લાસ્ટનો આરોપી અને પાકિસ્તાની આતંકી સંગઠન લશ્કર-એ-તોઈબાના સક્રિય આતંકી અબ્દુલ નઈમ શેખને ઝડપી લેવામાં આવ્યો છે. એવું માનવામાં આવે છે કે અબ્દુલ નઈમ શેખે ઉત્તર પ્રદેશને ભડકે બાળવાનું કાવતરું ઘડ્યું હતું. વર્ષ ૨૦૧૪માં તે મુંબઈ પોલીસની કસ્ટડીમાંથી ફરાર થઈ ગયો હતો. આજે તેને અદાલતમાં રજૂ કરીને એનઆઈએ તેની પૂછપરછ માટે રિમાન્ડની માગણી કરશે.